Diari Oficial de la Generalitat Valenciana


Sumari del DOGV 7298, del 18-06-2014 (2014/5188)

RESOLUCIÓ de 14 de maig de 2014, de la Direcció General d'Energia, per la qual s'atorga autorització administrativa i aprovació del projecte d'execució per a la construcció d'una xarxa de distribució de gas natural i una planta satèl·lit de gas natural liquat en el municipi de San Miguel de Salinas. Expedient número CBREDE/2012/16/03 - CBREDE/2013/14/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7298

Data del DOGV
:   18-06-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/5188


Data del document
:   14-05-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 14 de maig de 2014, de la Direcció General d'Energia, per la qual s'atorga autorització administrativa i aprovació del projecte d'execució per a la construcció d'una xarxa de distribució de gas natural i una planta satèl·lit de gas natural liquat en el municipi de San Miguel de Salinas. Expedient número CBREDE/2012/16/03 - CBREDE/2013/14/03. [2014/5188]  
Antecedents de fet  
Amb data 24 d'agost de 2012, Gas Natural Cegas, SA, a través de representant degudament acreditat, va presentar davant del Servici Territorial d'Energia d'Alacant, escrit en què sol·licitava:  
- autorització administrativa per a la construcció de la instal·lació d'una planta satèl·lit de gas natural liquat i la seua interconnexió amb la xarxa de distribució de gas en la població de San Miguel de Salinas,  
- aprovació del projecte tècnic d'execució d'estes.  
Junt amb l'escrit de presentació d'estes peticions s'adjuntava la documentació següent:  
- Projecte tècnic, firmat per tècnic competent, acompanyat de declaració responsable d'este, subscrita en data 22 d'agost de 2012.  
  
- Separates tècniques per a l'obtenció del condicionat tècnic de:  
· Ajuntament de San Miguel de Salinas.  
· Confederació Hidrogràfica del Segura.  
El procediment administratiu corresponent a esta sol·licitud ha sigut tramitat amb l'expedient de referència CBREDE/2012/16/03, incoat pel Servici Territorial d'Energia d'Alacant a este efecte.  
Posteriorment, i amb data 10 d'octubre de 2013, Gas Natural Cegas, SA, a través de representant degudament acreditat, va presentar davant del Servici Territorial d'Energia d'Alacant un escrit en què sol·licitava:  
  
- Autorització administrativa per a la construcció de la xarxa de distribució MOP 0,4 bar per al subministrament de gas natural en el terme municipal de San Miguel de Salinas,  
- Aprovació del projecte tècnic d'execució d'estes.  
Junt amb l'escrit de presentació d'estes peticions s'adjuntava la documentació següent:  
- Projecte tècnic, firmat per tècnic competent.  
- Separates tècniques per a l'obtenció del condicionat tècnic de:  
· Ajuntament de San Miguel de Salinas.  
· Confederació Hidrogràfica del Segura.  
· Servici Territorial de Medi Ambient.  
Posteriorment, en data 5 de novembre de 2013, es va presentar la declaració responsable del tècnic competent projectista, subscrita en data 28 d'octubre de 2013.  
El procediment administratiu corresponent a esta sol·licitud ha sigut tramitat amb l'expedient de referència CBREDE/2013/14/03, incoat pel Servici Territorial d'Energia d'Alacant a este efecte.  
La sol·licitud d'autorització administrativa per a la construcció de la instal·lació de la planta satèl·lit de gas natural liquat i la seua interconnexió amb la xarxa bàsica de distribució de gas en la població de San Miguel de Salinas, junt amb el projecte d'execució, han sigut objecte d'informació pública durant el termini de vint dies en:  
- el Diari Oficial de la Comunitat Valenciana del 23 de novembre de 2012 (DOCV 6909),  
- el Butlletí Oficial de la Província d'Alacant del 30 de novembre de 2012 (BOPA 229),  
- els diaris Información i ABC, en la seua edició de la província d'Alacant, del 27 de novembre de 2012.  
No s'ha presentat cap al·legació durant el període d'informació pública de la sol·licitud presentada.  
Conforme al procediment reglamentàriament establit, a fi que, en el termini de vint dies, presentaren la seua conformitat o oposició a l'autorització sol·licitada per a la construcció de la instal·lació de la planta satèl·lit de gas natural liquat i la seua interconnexió amb la xarxa de distribució i emeteren, si era procedent, els oportuns condicionats tècnics al projecte tècnic de la instal·lació, es va remetre separata d'este, referida a la part corresponent de la instal·lació, a les administracions, organismes i empreses de servici públic o d'interés general següents, els béns o drets de les quals a càrrec seu puguen ser afectats per esta, amb el resultat que, en síntesi, es detalla:  
- Ajuntament de San Miguel de Salinas. En data 29 de novembre de 2012, l'Ajuntament emet informe favorable en què se subjecta al desenrotllament del sector de sòl urbanitzable R-1 La Luz, on s'ubicarà la planta, junt amb les condicions previstes en este. Es va traslladar l'informe referit al sol·licitant, que va manifestar la seua conformitat amb data 31 de maig de 2013.  
- Confederació Hidrogràfica del Segura. Es va sol·licitar informe a este efecte amb data d'eixida 26 d'octubre de 2012, a més de la seua reiteració, amb data 14 d'octubre de 2013, i no consta pronunciament d'este.  
Pel que fa a la instal·lació de la xarxa de distribució per a subministrament de gas natural en el terme municipal de San Miguel de Salinas, la sol·licitud d'autorització administrativa de la instal·lació, junt amb el projecte d'execució, han sigut objecte d'informació pública durant el termini de vint dies en:  
- el Diari Oficial de la Comunitat Valenciana del 15 de novembre de 2013 (DOCV 7153),  
- el Butlletí Oficial de la Província d'Alacant del 27 de novembre de 2013 (BOPA 226),  
- els diaris Información i ABC, en la seua edició de la província d'Alacant del 10 de desembre de 2013.  
No s'ha presentat cap al·legació durant el període d'informació pública de la sol·licitud presentada.  
Conforme al procediment reglamentàriament establit, a fi que, en el termini de vint dies, presentaren la seua conformitat o oposició a l'autorització sol·licitada de la instal·lació de la xarxa de distribució per a subministrament de gas natural al terme municipal de San Miguel de Salinas i emeteren, si era procedent, els oportuns condicionats tècnics al projecte tècnic de la instal·lació, es va remetre separata d'este, referida a la part corresponent de la instal·lació, a les administracions, organismes i empreses de servici públic o d'interés general següents, els béns o drets de les quals a càrrec seu puguen ser afectats per esta, amb el resultat que, en síntesi, es detalla:  
- Ajuntament de San Miguel de Salinas. En data 28 de novembre de 2013, l'Ajuntament emet informe favorable junt amb les condicions previstes en este. L'informe referit es va traslladar el sol·licitant, que va manifestar la seua conformitat amb data 9 de gener de 2014.  
  
- Confederació Hidrogràfica del Segura. En data 3 de desembre de 2013 emet resolució d'autorització amb condicionat annex. Es va traslladar l'informe referit al sol·licitant, que va manifestar la seua conformitat amb data 3 de març de 2014.  
- Servici Territorial de Medi Ambient d'Alacant (Secció Forestal). En data 9 de gener de 2014 emet un informe favorable condicionat. Es va traslladar l'informe referit al sol·licitant, que va manifestar la seua conformitat amb data 20 de gener de 2014.  
Les instal·lacions l'autorització de les quals se sol·licita constituïxen instal·lacions de distribució de gas natural.  
Per la seua relació amb la instal·lació sol·licitada, constituïxen antecedents que cal esmentar la Resolució de 18 de juny de 2009, d'esta Direcció General, per la qual es resol la concurrència de peticions a l'autorització administrativa per a la gasificació del municipi de San Miguel de Salinas, en favor de Gas Natural Cegas, SA, (CBREDE/2005/50/03, CBREDE/2005/83/03 i CBREDE/2005/86/03).  
El sol·licitant, Gas Natural Cegas, SA, està inscrit amb el número 7 en el Registre administratiu de distribuïdors de combustibles gasosos per canalització del Ministeri d'Indústria, Energia i Turisme.  
  
La finalitat que es perseguix amb la construcció de les instal·lacions és dotar d'infraestructura gasista el municipi de San Miguel de Salinas, per a poder realitzar el subministrament de gas natural i així satisfer les necessitats domèstiques i comercials de la zona, segons la sol·licitud i documentació presentades.  
El subministrament per mitjà de la planta satèl·lit de gas natural liquat és provisional fins a la construcció de la futura xarxa de transport secundari en la zona, moment en què se substituirà la planta per una estació de regulació i les interconnexions necessàries, després de la pertinent autorització administrativa corresponent.  
En el projecte consta delimitada la zona geogràfica per a la qual se sol·licita autorització administrativa (pla núm. 2, «Projecte d'AAYE de la xarxa de distribució de gas natural en la població de San Miguel de Salinas - Pla d'àrea d'autorització»), caracteritzada la xarxa principal en la dita zona a realitzar i el compromís d'expansió anual de la xarxa.  
Consta en l'expedient informe favorable del Servici Territorial d'Energia d'Alacant amb data 5 de març de 2014, òrgan encarregat de la instrucció de l'expedient i proposta de resolució del Servici d'Energia i de la Subdirecció General d'Energia i Mines amb data 14 de maig de 2014 adscrites a este centre directiu.  
  
Fonaments de dret  
La instrucció i resolució del present procediment administratiu correspon a la Generalitat, ja que la instal·lació objecte d'este està radicada íntegrament en territori de la Comunitat Valenciana i no està enquadrada en les previstes que són competència de l'Administració General de l'Estat, d'acord amb l'article 3.2.c de la Llei 34/1998, de 7 d'octubre, del Sector d'Hidrocarburs.  
D'acord amb el que disposa l'article 73.2 de la Llei 34/1998, de 7 d'octubre, del Sector d'Hidrocarburs, l'article 2.1.d de l'Orde de 9 de febrer de 2001, de la Conselleria d'Indústria i Comerç, concordat amb l'article 18 del Decret 193/2013, de 20 de desembre, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del present procediment.  
  
D'acord amb el que disposa l'article 55.1.b de la Llei 34/1998, de 7 d'octubre, del Sector d'Hidrocarburs, les instal·lacions de distribució de gas natural requerixen autorització administrativa prèvia.  
D'acord amb l'article 70.1.b del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les instal·lacions de distribució de gas natural, la construcció o establiment d'estes requerix aprovació del projecte d'execució o detall d'estes.  
Els sol·licitants d'autoritzacions d'instal·lacions de distribució de gas natural han de posseir els requisits establits per a l'exercici de l'activitat de distribució en el capítol II del títol II del Reial Decret 1434/2002, de 27 de desembre.  
Els sol·licitants d'autoritzacions per a instal·lacions de gas hauran d'acreditar suficientment el compliment dels requisits establits en l'article 73.3 de la Llei 34/1998, de 7 d'octubre, del Sector d'Hidrocarburs.   
  
D'acord amb l'article 73.5 de la Llei 34/1998 i l'article 81.7 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les autoritzacions d'instal·lacions de distribució han de contindre tots els requisits que hagen de ser observats en la seua construcció i explotació, la delimitació de la zona en què s'ha de prestar el subministrament, els compromisos d'expansió de la xarxa en la dita zona que ha d'assumir l'empresa sol·licitant i el termini per a l'execució de les dites instal·lacions i la seua caracterització.  
Considerant el que disposa el capítol V, «Distribució de combustibles gasosos per canalització», del títol IV, «Ordenació del subministrament de gasos combustibles per canalització», de la Llei 34/1998, de 7 d'octubre, del Sector d'Hidrocarburs, i el capítol II, «Autoritzacions per a la construcció, ampliació, modificació i explotació d'instal·lacions», del títol IV, «Procediments d'autorització de les instal·lacions d'emmagatzematge, regasificació, transport i distribució», del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, este últim per ser dret supletori a la Comunitat Valenciana, ja que no hi ha regulació autonòmica en matèria de procediment d'autorització d'instal·lacions de distribució de gas natural canalitzat.  
Considerant l'íntima connexió entre els expedients esmentats, s'ha procedit a la seua acumulació en aplicació de l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Gas Natural Cegas, SA, autorització administrativa per a la construcció d'una xarxa de distribució de gas natural i una planta satèl·lit de gas natural liquat en el municipi de San Miguel de Salinas, per a la seua gasificació, les característiques principals de la qual són:  
  
CARACTERÍSTIQUES GENERALS  
Tipus de gas a transportar Gas natural (segona família), amb els requisits mínims de qualitat vigents en cada moment  
Municipis afectats San Miguel de Salinas  
1. PLANTA SATÈL·LIT GAS NATURAL LIQUAT (GNL)  
Ubicació Parcel·la 128, polígon 11, referència cadastral 07101R415943574201R, en la zona de La Ginetesa, a l'oest del nucli urbà (San Miguel de Salinas)  
Capacitat d'emmagatzematge 30 m³  
Tipus vertical  
Alçària aprox. 10,64 m  
Diàmetre aprox. 2,40 m  
Capacitat màxima de gasificació (hivern) 487 m³(N)/h  
Pressió normal de servici d'emmagatzematge de GNL 4 bar  
Temperatura de disseny - 196 °C  
Temperatura de servici - 160 °C  
Pressió de subministrament a la xarxa 0,4 bar  
Temperatura de subministrament 0-20 °C  
Material recinte interior Acer inoxidable austenític o semblant  
Material recinte exterior Acer al carboni o semblant  
Aïllament per cambra de buit i perlita (o superior) grossària 0,19 mm  
Components instal·lació: 1. Vaporitzadors: atmosfèrics de tubs aletejats  
2. Recalfador forçat, tipus elèctric de 3 kW  
3. Mòdul de regulació i mesura  
4. Sistema d'odorització  
5. Sistema de seguretat (tall per baixa temperatura, vàlvules de seguretat, etc.)  
6. Resta d'elements auxiliars de funcionament, control i seguretat  
Interconnexió amb xarxa de distribució 209 metres canonada MOP 0,4 polietilé PE100 sdr 17,6 i diàmetre 160 mm  
Des del punt de connexió amb la planta fins a la xarxa de distribució prevista en el nucli urbà en el carrer Juan XXIII  
Pressupost (inclou interconnexió) 274.588,77 euros  
2. XARXA de DISTRIBUCIÓ  
Punt de connexió inicial Connexió a l'eixida de la planta de GNL descrita anteriorment  
Longitud i diàmetre La xarxa autoritzada tindrà una longitud total de 3.587 metres, segons el detall següent:  
Longitud (m)  
Diàmetre (mm)  
  
2.602  
Ø 160  
  
985  
Ø 110  
  
(no inclou 209 metres d'interconnexió amb la planta de GNL)  
Zona geogràfica autoritzada Zona delimitada per  
Límit nord: carretera CV-95  
Límit sud: canal del Campo de Cartagena  
Límit est: urbanització Balcón de la Costa Blanca  
Límit oest: sector Los Invernaderos  
  
Segons plànol núm. 2, «Projecte d'AAYE de la xarxa de distribució de gas natural en la població de San Miguel de Salinas - Pla d'àrea d'autorització»  
  
En l'àrea geogràfica autoritzada l'empresa peticionària estarà obligada a realitzar en els terminis i condicions establits normativament les connexions de servicis i la connexió de nous consumidors o ampliació dels existents que es plantegen, sense perjuí dels règims d'autorització i econòmics que s'apliquen a estes connexions.  
  
Traçat El subministrament es durà a terme des de la planta satèl·lit de GNL a instal·lar en la zona de La Ginetesa, a loest del nucli urbà, des de la qual partirà un eix principal amb MOP 0,4 i PE Ø 160 que posteriorment es dividirà en diferents ramals de menor diàmetre per a cobrir adequadament la demanda de gas de les diferents àrees del nucli urbà. Els carrers objecte de projecte seran: Miguel Hernández, Juan XXIII, Camilo José Cela, San Miguel, Joaquín Ortuño, avinguda Mar, Romea, Diecinueve de abril, Luisa Fernanda, Gran Vía i Mar Caribe.  
Tipus constructiu Canalització soterrada  
Pressió màx. operació MOP (bar) MOP 0,4  
Material Polietilé PE100  
Sdr = diàmetre nominal/grossària 17,6  
Elements auxiliars Vàlvules de sectorització, sistemes de telecontrol i resta d'accessoris necessaris per a la correcta funcionalitat de la xarxa  
Pressupost (no inclou interconnexió amb planta de GNL) 196.264,05 euros  
  
  
  
La pressió mínima a garantir en els diferents punts de la xarxa és de 0,05 bar en els trams amb MOP 0,4 bar (segons article 65.2 del Reial Decret 1434/2002).  
El pressupost total segons els projectes presentats ascendix a quatre-cents setanta mil huit-cents cinquanta-dos euros amb huitanta-dos cèntims d'euro (470.852,82 ?).  
La present autorització administrativa s'atorga a l'empara del que disposa la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de nou mil quatre-cents dèsset euros amb cinc cèntims d'euro (9.417,05 ?), import del dos per cent (2 %) del pressupost total de les instal·lacions afectades que figuren en la present resolució, per a garantir el compliment de les seues obligacions, conforme assenyala l'article 82 del Reial Decret 1434/2002, de 27 de desembre.  
  
La dita fiança es constituirà a favor d'esta Direcció General d'Energia en la Tresoreria del Servici Territorial de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació de la present resolució, el titular haurà de presentar en el Servici Territorial d'Energia la carta de pagament resguard emesa per la Tresoreria esmentada, com a acreditació del compliment de l'obligació esmentada.  
La fiança serà tornada al titular de la present autorització, amb la sol·licitud prèvia, una vegada que davant del Servici Territorial d'Energia d'Alacant l'interessat justifique el compliment de les obligacions derivades de la present autorització i el dit Servici Territorial formalitze l'acta de posada en marxa de les instal·lacions a què es referix la present resolució.  
2. El titular de la present autorització complirà les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, així com el punt 3 de l'article 10 del Reial Decret 1434/2002, de 27 de desembre, i la resta de l'ordenament jurídic aplicable a l'exercici d'esta activitat vigent en cada moment. En especial, estarà obligat a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions recollides en els plans anuals d'ampliació de les xarxes de distribució que li siguen autoritzats, sense perjuí del que resulte de l'aplicació del règim reglamentàriament establit per a les connexions.  
  
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs, i l'article 10 del Reial Decret 1434/2002, de 27 de desembre.  
4. La present autorització en cap cas concedirà al seu titular drets exclusius d'ús, i s'atorga sense perjuí de tercers, deixant a banda els drets particulars, i sense perjuí, i independentment, de les concessions, llicències, permisos o autoritzacions de competència municipal, provincial, autonòmica, estatal d'este o d'altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. Serà causa de revocació de la present autorització l'incompliment de les condicions que s'hi expressen, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.  
6. El titular de la present autorització comunicarà anualment a la Direcció General d'Energia un resum de la base de dades dels consumidors connectats a les instal·lacions autoritzades en la present resolució, segons el que disposa l'incís l de l'apartat 3 de l'article 10 del Reial Decret 1434/2002, de 27 de desembre, en què s'especificarà el nombre d'altes i baixes, si és el cas, realitzades en l'últim any.  
  
Segon  
Aprovar els projectes tècnics d'execució per a la construcció d'una xarxa de distribució de gas natural i una planta satèl·lit de gas natural liquat en el municipi de San Miguel de Salinas, per a la seua gasificació, descrites en el punt primer d'esta resolució, redactats per tècnic titulat competent, segons les declaracions responsables d'este del 22 d'agost de 2012 i 28 d'octubre de 2013, i habilitar el titular de la present resolució per a la construcció de la instal·lació interessada, d'acord amb les condicions que a continuació s'indiquen:  
1. La instal·lació de gas natural haurà d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per la present instal·lació i que han sigut acceptats pel titular d'esta. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a esta Direcció General l'aprovació corresponent.  
2. La instal·lació a executar complirà, en tot cas, el que establix el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11 i, en especial, la seua instrucció tècnica complementària ITC-ICG 01, «Instal·lacions de distribució de combustibles gasosos per canalització», així com les disposicions i normes tècniques que hi siguen aplicables. Així mateix la construcció de les instal·lacions aprovades pel present acte administratiu hauran d'ajustar-se a la resta de normatives tècniques de qualitat i seguretat industrials derivades de la la Llei 21/1992, de 16 de juliol, d'Indústria, i el seu desplegament reglamentari. Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
3. El termini d'execució de les obres serà de 12 mesos, a comptar a partir de la data en què es notifique esta resolució. No obstant això, amb anterioritat a la finalització del termini, l'empresa peticionària podrà sol·licitar una ampliació concreta d'este per mitjà de sol·licitud motivada davant d'esta Direcció General d'Energia, acompanyant a este efecte la documentació justificativa de la demora i del cronograma de treballs previstos per al nou termini sol·licitat.  
4. El titular de la present resolució estarà obligat a complir els deures i obligacions derivades de la legislació de prevenció de riscos laborals vigent durant la construcció.  
5. El personal tècnic en la matèria adscrit a esta Direcció General o al Servici Territorial d'Energia corresponent podrà realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució. A este efecte, el titular de la present resolució haurà de comunicar amb l'adequada antelació al Servici Territorial d'Energia corresponent l'inici de les obres.  
Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta Direcció General com al Servici Territorial d'Energia corresponent.  
6. Finalitzades les obres de construcció i realitzades les proves corresponents, el titular de la present resolució sol·licitarà l'autorització d'explotació corresponent (o acta de posada en marxa) prevista en l'article 85 del Reial Decret 1434/2002, de 27 de desembre. A la dita comunicació s'acompanyarà un certificat de direcció i final d'obra, subscrit per persona facultativa competent, en què conste que la instal·lació s'ha realitzat d'acord amb la normativa i les especificacions previstes en el projecte d'execució aprovat, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan el certificat de direcció i final d'obra mencionat no estiga visat pel col·legi professional corresponent, s'acompanyarà de l'oportuna declaració responsable conforme a allò que s'ha indicat en la Resolució de 22 d'octubre de 2010, de la Direcció General d'Energia, publicada en el DOCV número 6389, de 3 de novembre de 2010.  
  
7. Una vegada atorgada l'autorització d'explotació (o acta de posada en marxa), incloses les possibles autoritzacions parcials, de la instal·lació interessada en el present procediment, en el termini màxim de 10 dies, el Servici Territorial d'Energia corresponent ho comunicarà a esta Direcció General.  
8. Esta Direcció General, amb el tràmit previ de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions que s'hi imposen.  
  
Tercer  
Ordenar:  
- La publicació de la present resolució en el Diari Oficial de la Comunitat Valenciana i en el Butlletí Oficial de la Província d'Alacant.  
- La notificació de la present resolució a Gas Natural Cegas, SA, a totes les administracions o organismes públics i empreses de servicis públics o servicis d'interés general que han intervingut, o han pogut intervindre, en el procediment d'autorització, les que han emés, o van haver d'emetre, condicionat tècnic al projecte d'execució.  
Tot això de conformitat amb el que disposa l'article 81.5 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Se significa que la publicació mencionada es realitzarà, a més, als efectes de notificació de la present resolució als interessats en esta que siguen desconeguts, dels qui s'ignore el lloc o domicili de la notificació o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra esta resolució, que no posa fi a la via administrativa, pot interposar-se recurs d'alçada davant de la Secretaria Autonòmica d'Indústria i Energia, en el termini d'un mes, comptat a partir de l'endemà de la seua notificació, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 15 de maig de 2014.- El director general d'Energia: Antonio Cejalvo Lapeña.